經數: 一八三○

經名: 成唯識論述記卷第九末

頁數: 五七一

上	欄

境. 正與此同

論. 謂於苦諦至應知亦爾述曰. 二十八隨

眠者. 欲界苦下十. 上二界除嗔各九. 苦者苦

諦. 法者苦諦敎. 智者加行道中緣苦法之

智. 忍者無漏忍. 忍前苦法智. 對法第九廣

解. 忍言智者以決斷故. 惠卽不然. 雖忍

智無別. 隨用標名苦法智者. 法謂苦如.

能緣苦如之智名苦法智苦類智忍者.

謂後聖法. 是此苦智之類名苦類智. 緣此之

惠名苦類智忍苦類智. 印可緣苦類之智

名苦類智

論. 此十六心至八觀正智述曰. 法品緣如.

類品緣者

論. 法眞見道至名相見道述曰. 法忍法眞

無間道見分. 法智法眞解脫道見分. 類忍法

無間之自證分. 類智法解脫之自證分. 印前

智故差別立也. 又解法忍法無間道. 法智

法解脫道. 此卽總法. 類忍法無間解脫之

見分. 雖緣智緣如不同. 見分是一故合法

也. 類智合法二道之自證分. 前解爲本

論. 二者依觀至十六種心述曰. 五十五說.

觀上下二地安立苦等四諦境似法類智

生. 是第二現觀位. 乃至廣說. 謂忍可欲樂智

現觀決定智. 是現觀邊智諦現觀. 顯揚十七

說. 法智類智四諦智不由行差別. 然隨所

作說其差別. 眞見道中亦可義說有十六

心. 十六心旣爾. 三心亦然. 今此約行差別

說故. 唯是相也. 然彼文說下上地十六心者

是修道. 瑜伽五十五說見道. 顯揚說修道.

中	欄

不是相違. 然五十五仍說. 從見道起有下

上十六心生. 從三心非安立見道起. 作此

安立諦觀. 非全出見道在修道中方起. 彼

文稍異. 可細尋之

論. 謂觀現前至二現觀智述曰. 現前界者.

謂下界. 卽欲界. 現於欲界入見道故. 上二

界名不現前

論. 如其所應至見分觀諦述曰. 其現觀忍

法眞見道無間道見分. 現觀智法眞見道解

脫道見分. 不法自證分. 以於前十六心後

作此觀漸粗心. 與前十六心差別觀故

論. 斷見所斷至名相見道述曰. 欲界四諦

四十. 上界各三十六. 諦各除嗔故一百一十

二也. 此上皆爲觀心純熟. 爲有情說令見

道前亦作得入見道

論. 若依廣布至有九種心述曰. 上已辨行

相見道. 別修作故. 此廣布敎道理. 卽菩薩等

在見道等不作此觀. 但爲布敎說其差

別. 所以須學. 卽是依彼假說也

論. 此卽依前至止觀別立述曰. 前相見道

安立諦. 有二種十六心. 今法於彼名二十

六種. 法彼二箇十六種. 止觀二心別立

論. 謂法類品至總說爲一述曰. 五十八末

說. 忍智合者. 謂八忍名爲四. 俱忍類故. 八

智合爲四. 俱智品故. 或法忍法智八合爲

四. 緣如爲境. 以類同故. 品者品類義. 故

得爲此解. 類忍類智八合爲四. 緣智爲境

亦類同故. 此依惠別俱定唯一. 廣如彼抄

說

下	欄

論. 雖見道中至名相見道述曰. 釋九所以.

此非眞相二見道攝. 不作此觀然約布敎

相見道攝

但以十六心三心等. 對法顯揚瑜伽. 如次

皆有世第一無間等言故今會云

論. 諸相見道至眞已斷故述曰. 此下第三

總釋. 於中有三. 一會違. 二釋頌不說. 三

智攝. 今初也. 依眞之義假說相見道等爲

無間等. 如前引顯揚十七. 正與此同. 此有

三因. 三心相見道眞非安立後生故. 餘如文

可解. 然非安立因不遍三心相見道義

論. 前眞見道至故頌偏說述曰. 第二釋頌

不說二種見道本頌何故但說於眞. 以證

識性觀照如故. 卽圓成實. 自證識相. 亦是

自心觀於依他故. 今依見分說. 論說初勝.

後者後得攝故不及前. 如五十五說

論前眞見道至後得智攝述曰. 有相無相

別故

自下因解後得智

論. 諸後得智至離二取故述曰. 若依此說.

佛不說法. 無十五界. 大定智悲以爲體

性. 悲願增上衆生識上聲色等相生故. 此後

得智佛地論第三. 雖有三說有相見等. 但

是此中二師之義第一師說. 二分俱無. 離二

取故

論. 有義此智至有分別故述曰. 見有相無.

諸聖敎說此智有分別故有見分. 五十五

等說也

論. 聖智皆能親照境故述曰. 以理爲證

經數: 一八三○

經名: 成唯識論述記卷第九末

頁數: 五七二

上	欄

無相分也

論. 不執著故說離二取述曰. 經論中言離

二取者. 不執著二取故. 非全無見分

論. 有義此智至眞如性故述曰. 第三師說.

二分俱有. 七十三說思惟. 明有見分. 似眞

如相. 不見眞實眞如性故. 成有相分. 如

彼四句廣說

論又說此智至而爲說故述曰. 佛地經攝

論等皆說. 此智分別諸法觀有情等. 此成

有見分. 破第一師

論又說此智至說法等事述曰. 引經爲難

現身1立等. 皆佛地第三引文爲證. 不勞

此引. 此破無相分第二師義

此上引敎. 下引理

論. 轉色蘊依至應無受等述曰. 以五蘊相

例

論. 又若此智至應緣聲等述曰. 旣無相分.

其他之心他身土等離自己體之法. 不帶

影像. 應非所緣緣. 直親照彼不變爲相

故. 不同眞如. 眞如卽是智自體故若爾眞

如應非所緣緣. 無似境相故答不然.

帶如之相起故. 離自體法旣無影像. 不可

言帶彼相起. 如何說有所緣緣. 彼皆離

自體故旣不帶相起名所緣緣. 緣色等

時應緣聲等. 緣色等智不帶聲等相故

論. 又緣無法等至無緣用故述曰. 不變爲

無相爲見所緣故. 以無相分直照於無.

無非有體. 所緣緣義如何得成. 由此故知.

佛亦不能親緣於無. 此文理證也

中	欄

論. 由斯後得二分俱有述曰. 總結之也

出差別已. 下諸門解釋. 然五十八九等中.

皆有見道現觀分別. 應如彼知. 五十九最

勝. 大有斷惑法用諸義. 未獲廣引

論. 此二見道至相攝云何述曰. 此爲問也.

第一與六現觀相攝者. 對法第十三顯揚第

十七大論五十五七十一廣明. 對法說十.

顯揚說六或十八. 瑜伽說六. 攝論第六說

十一種三乘現觀各別. 然有義事所緣三種

差別. 如別抄說

論. 六現觀者至思所成惠述曰. 現謂現前.

明了現前觀此現境故名現觀最上品

者. 下中二品劣故非也喜受相應者. 喜能

明利別有分別故. 捨卽不然. 可與下中品

思俱. 上品思惠必不俱故. 七十一說初一

唯與喜受相應故思所成惠. 卽因於思

所成之惠爲體. 顯及七十一等同. 彼云

或此俱行菩提分法爲自性. 此下現觀□作

是說

論. 此能觀察至故非現觀述曰. 煖等色界

繫. 此觀共相能引煖等. 思能生修故. 此觀

一切行無常等. 一切法眞如等. 故是最勝名

觀共相. 不言觀自相. 自相者下中攝故. 未

廣緣故. 雖如亦是諸法自相. 未證之時但

共相故. 於見道前此用最猛. 猛者利也勝

也. 偏說爲現觀. 煖等不能廣分別法. 但觀

所取無等. 雖亦觀一切法無我等. 多分有

分齊觀. 又三乘通說. 在二乘位唯觀四諦

別別行相不及於思. 謂種種思推種種觀

下	欄

察名廣分別. 煖等無此能. 不如於思不

立現觀. 其見道等雖亦不能廣分別法.

緣眞理故立爲現觀. 此又不同彼. 未證

理故. 七十一說四善根非現觀是等流故

論. 二信現觀至立現觀名述曰. 信亦上品.

通漏無漏. 現觀者是惠現觀諸法. 以信助

現觀令不退故亦名現觀. 有處但說無漏

者. 以勝故立爲不壞信故

論. 三戒現2觀至亦名現觀述曰. 卽道共

戒. 前第一卷已出體訖. 餘文可知

論. 四現觀智諦現觀至無分別智述曰. 謂

在何位但緣非安立. 卽通二智皆有此攝.

故言一切種. 七十一等說. 此緣非安立諦

境惠爲性. 五十五說三心見道等是此現

觀故. 卽一切見修道二智也. 不取無學等

二智. 與究竟現觀不殊故

論. 五現觀邊智諦現觀至世出世智述曰.

此通有漏無漏一切見修道緣安立智. 七

十一等說緣安立諦境惠是此自性等故

論. 六究竟現觀至究竟位智述曰. 卽盡智

等究竟位中所有諸智卽通十智. 然皆無

漏. 七十一說盡無生智等爲自性故. 或此

俱行菩提分法爲自性. 六十九說無覺十智

皆是無漏. 可勘彼文. 此等門義可取如上

所說諸論廣明. 和會增減不同等

論此眞見道至故3不相攝述曰. 以今見

道攝六者. 眞攝第四少分. 第四之中亦有

相見道緣非安立諦. 亦通修道等故. 其相

見道收第四少分. 亦攝眞故第五少分亦通

經數: 一八三○

經名: 成唯識論述記卷第十本

頁數: 五七三

上	欄

修故. 餘文可知

論. 菩薩得此至生如來家述曰. 自下第四

入地功德. 世親第六云. 由此能令諸佛種姓

無斷絶故. 無性云. 謂佛法界名如來家. 於

此證會故名爲生. 於此所緣勝智生故. 轉

先所依生餘依故. 紹繼佛種令不斷絶.

乃至般若證眞法界. 名於中生. 名眞佛子.

由此般若樹自相續故

論. 住極喜地述曰. 於十地中住極喜地

也. 下當釋此. 四十七說分十王位. 多作轉

輪聖王. 王此洲1化果也

論善達法界得諸平等述曰. 無性云. 於此

法界深作證故得諸平等者. 佛地經說

得十平等. 攝論第六云. 得切有情一切

菩薩一切如來三種平等心性故. 廣如彼

釋

論. 常生諸佛大集會中述曰. 卽常生在他

受用土中. 如梵網經十地經說. 至下十地

中廣說

論. 於多百門已得自在述曰. 四十七說. 一

刹那頃證百三摩地. 以淨天眼見諸佛國

見百如來. 動百世界身亦能往彼佛世界

放大光等. 化爲百類普令他見. 成熟百種

所化有情. 若欲留命得百劫住. 見前後際

百劫中事. 智見能入百法明門. 化作百身.

身皆能現百菩薩眷屬. 卽於十百自在. 名

多百門

論. 自知不久至利樂一切述曰. 旣證眞如.

便自知證. 自利行也. 六十九等說預流果尙

中	欄

能自知. 肉此菩薩. 利樂一切利他行也. 廣

說此相如十地經第三說. 彼有十二百. 彼

加三種. 一加知百佛神力. 此中卽見百佛

攝. 二加能入百佛世界. 卽此中動百世界

中攝. 三加照百佛世界. 亦動百世界中攝.

彼又少此成熟百類所化有情. 論有十百

彼□者失. 彼論文中亦合入照百佛界等一

處爲釋. 讀者勘之. 如四十九. 說此位菩薩

有十種發心. 如十地. 第一地中說十種大

願. 如十地第三卷. 說十種淨修住法. 旣見

諸佛. 聽聞正法. 皆如十地第三卷廣說. 瑜

伽四十七八九等皆□廣解. 一一細勘文義

差別又作阿賴耶識依他性觀. 如五十一三

乘差別

成唯識論述記卷第九2(末)

成唯識論述記卷第十(本)

沙門基撰

論. 次修習位其相云何述曰. 下明修道. 前

見道者. 唯在初地初入地心. 今此修道. 除

初入地心. 出相見道已住出地心. 乃至第

十地終金剛無間道來. □名修道. 此爲問

已. 至下當知

論. 頌曰至便證得轉依述曰. 此擧頌答. 卽

於初地住出心. 後漸至究竟金剛道來. 皆

斷俱生法執種故. 至無學位便證轉依

論. 菩薩從前至無分別智述曰. 下釋有二.

下	欄

初以略釋頌文. 後廣釋頌義. 初中有二初

釋上三句正顯位相. 後明此修位於究竟

位便證轉依. 十地修道修無分別智爲

斷餘障證轉依等. 生起下文. 然非唯智

是修習位體. 今從所緣能斷道說略不說

餘

論. 此智遠離至及不思議述曰. 遠離所取

名爲無得. 遠離能取說不思議. 此卽解上

初句頌也卽一智體離計所執實所能取

說無得等. 非無見分等

論. 或離戱論至名不思議述曰. 卽一智體

無有分別. 有分別者戱論行相. 卽後得智

亦名戱論. 或有漏分別說爲戱論. 3偏執增

故名爲戱論. 卽後得智不名戱論. 若依前

解. 能斷二障無分別智名爲妙用. 是不思

議. 若依後解. 卽無漏智皆離過失. 能違生

死名爲妙用是不思議. 今此文中但約前

解. 論自顯故

論. 是出世間至4無分別智述曰. 解第二

句頌. 無分別智具二義釋. 5謂斷世間. 6體

無漏等. 後得不然. 不名出世

論. 數修此故至故說爲捨述曰. 解第三句

頌. 違細名粗. 違輕名重. 所知障種名粗

重者. 及非種粗重地地別斷. 煩惱障種名

粗重者. 金剛始除. 若論煩惱非種粗重. 亦

地地斷. 今顯由十地修無分別智. 至金剛

心斷煩惱種. 十地等中斷所知障等. 總合

爲言名斷二種. 約究竟盡唯在金剛. 金剛

盡時證轉依果

經數: 一八三○

經名: 成唯識論述記卷第十本

頁數: 五七四

上	欄

論. 此能捨彼至廣大轉依述曰. 由十地修

智究竟故. 至佛證轉依. 解第四句頌. 於

中有二復次釋. 卽爲二也

論. 依謂所依至二轉依果述曰. 今第一解.

總爲別依斷染故無所執. 生淨故得二果.

餘文易了. 同攝論果斷分解轉依. 無性第

九卷等同之. 彼文稍廣言轉依者. 轉謂

轉捨轉得. 依謂所依. 卽轉之依名爲轉依. 依

士釋又解此文依他事上邪理執著正理離

倒. 轉捨轉得. 事爲理依故名轉依也. 無性

云. 二所依止. 轉依亦持業釋. 然今能依所依

合爲轉依. 故無持業. 今言依他起名轉依

者. 流轉還滅依也. 卽所捨所得. 所得通二

果. 由所執故起有漏法. 有漏法斷所執名

捨. 非別有體名爲捨也

論. 或依卽是至之所依故述曰. 第二師解.

依卽眞如. 迷悟依也

論. 愚夫顚倒至斷障證得述曰. 悟此眞如

證涅槃者. 以涅槃者卽是眞如離雜染法.

又假涅槃依眞而立. 能所依異. 此位斷障金

剛心後證得. 非此位卽證

論. 雖於此位至名法身故述曰. 其菩提者

而非此中頌意所顯. 頌意所顯如後頌說

安樂解脫身大牟尼名法故. 牟尼者寂默

義. 寂止默靜諸雜染故. 非彼菩提是唯識

性. 在大牟尼名法身故. 七十八中說. 二

乘有此名解脫身. 故說三乘平等平等. 其

第一師菩提亦名轉依者. 如後頌中自當解

釋

中	欄

上來已略釋1二文訖. 自下廣前頌文有

三. 初問. 次略答. 後廣解

論. 云何證得二種轉依述曰. 問能證之因

所得之果. 雙爲問也

論. 謂十地中至由斯證得述曰. 次略答

也. 十地中者. 所經位也修十勝行. 所修

因也斷十重障所治斷法. 此言重者. 如

第一卷初解證十2眞如. 所觀照法. 由

此四種因故. 二種轉依果由斯證得. 後證

轉依必有經位. 位有多種且說小分能證

之位修習位也. 故此最初先明十地. 此無

別體. 修十勝行. 斷十重障. 證十如時. 名

十地也. 總釋別位. 旣知分位必有修行. 故

次十地明十勝行. 卽是廣前無得不思議

是出世間智. 旣修此行必有所因. 故次乃

明斷十重障. 卽廣頌中捨二粗重. 且知所

斷十重障法必有所證. 故次乃明十種眞

如. 卽廣頌中捨二粗重之時轉依. 雖已分

證未名圓滿. 此乃因位. 廣前三句. 卽是

漸次悟入二種轉依由斯證得. 明所得果

卽廣前頌第四句文. 正明悟入. 總爲第二

略答文也

論. 言十地者至生大喜故述曰. 第三次第

廣前答也. 初廣因. 後廣果. 因中有四. 初

廣十地. 於中有三. 初解十別名. 二出地體

性. 三釋總地義初獲聖性者. 謂初斷凡

性得聖性. 卽依無漏無分別智等俱行五蘊

種子. 爲聖性體. 異生性體唯二障種. 若此

聖性取三乘初智種正能生現功能名爲聖

下	欄

性. 依分別二種立異生性. 俱生二障種雖

有. 亦非凡夫. 依能生初無漏種立聖性

故. 凡夫時有初無漏種. 而非聖性. 未能生

故. 分別之障障聖性者名爲凡性. 無漏之

性能斷凡性者名爲聖性若爾後諸無漏

應非聖性. 不能斷分別障故. 前劣者已捨

故此亦不然. 性能斷故. 是彼類故. 亦名

聖性. 各隨自乘所治旣爲凡性. 亦隨自乘

能治名爲聖性. 卽隨一空二空智種爲體.

若現行智爲體. 起世俗心應非聖者. 若菩

薩是大士夫之聖性非如二乘小人之聖性.

二具證二空. 簡二乘等唯證一空. 今從詮

說. 說如爲空. 如非空也. 三能益自他. 簡

彼二乘唯自利也. 由獲大士聖性. 具證二

空. 益自他三因故生大喜. 此地名極喜地.

簡後菩薩非初得聖性不名極喜. 及簡二

乘無是三勝. 初得果時不名極喜若爾

菩薩初果何故不名預流. 對法第十四說. 何

緣菩薩已得超昇. 而非預流也. 由得不住

道一向預流行不成就故. 預聖之流樂住

於道. 厭出生死故. 何緣亦非一來也. 故受

諸有無量生故. 何緣亦非不還耶. 安住靜

慮還生欲界故. 十地論第五卷說. 菩薩生

欲界不退靜慮. 對法第十三說. 菩薩咸離

無色界生. 靜慮相應住靜慮樂. 而生欲界或

色界中. 已證得威德菩薩. 凡所受生. 皆

欲利益安樂有情. 以無色界非成熟有情

處故. 彼自解言. 住靜慮者. 由此菩薩善巧

□轉故. 瑜伽顯揚等此文非一. 由此義故

經數: 一八三○

經名: 成唯識論述記卷第十本

頁數: 五七五

上	欄

不名不還. 復還來故. 何故不名阿羅漢者.

此亦可名. 如前第三卷引. 至此卷末當知.

由此初地菩薩不名預流. 預流之果不名

極喜. 攝論第七唯有具二利故喜. 對彼二

乘名極喜故. 無性云. 若初地喜不相應者.

自後諸地亦不相應. 此爲先故. 十地論第一

卷說. 無上二利初證聖處多生歡喜故. 卽

與此二因同. 唯證二空此論獨有. 四十七

說. 此地善決定故. 四相發心故. 發起精進

發正願故. 淨修地法故. 開曉餘地故. 修治

善根故. 受生故. 威力故. 如彼及十地經第

一第二第三卷廣解. 瓔珞經下卷雖別釋

十地名. 然不及此. 此地卽願爲最勝. 有十

大願等. □如彼二論說

論. 二離垢地至煩惱垢故述曰. 其初地時

已離粗犯戒垢. 然此二地能全離故. 所以說

之. 望前細故. 下十一障中當辨二障攝

淨尸羅者. 謂別解脫道定共也. 卽通三種.

雖第三地始發定增. 能離過時此地已滿

故. 或依別脫. 亦能全離加行後起根本罪

故. 非定道共能離加行後起罪故. 世親攝

論說. 此二地性戒成就. 非如知地思擇護

戒. 性戒成故. 諸犯戒垢已極遠離. 何故初果

已具性戒. 極喜地中當言未具. 大分已具

仍有誤犯微細過失. 又論性戒. 初地已離.

入地菩薩更亦不同初二果者猶有妻□. 性

罪必無犯. 但於遮罪猶有誤犯1今第二地

悉能永離. 餘論皆同. 此下餘論同者更不煩

□. 此下諸地□如瑜伽第四十八. 十地第四

中	欄

已去各一卷解. 不能繁引

論. 三發光地至妙惠光故述曰. 此地中成

勝定. 定謂三摩地三摩□底. 無性云. 謂靜慮

名等持. 諸無色名等至. 或等持者. 心一境

相. 言等至者. 正受現前. 如前已解. 陀羅尼

此名總持. 總持有四. 一法. 二義. 三□. 四能

得忍. 此地所治遲鈍性. 於三惠有忘失障.

今此地無忘彼法. 名大法之總持. 法謂敎

法. 殊勝之敎名爲大法. 此定及總持爲因.

能發無邊妙惠光. 故總持以念惠爲性. 謂

以聞思修三惠照了大乘法故. 因得定

斷障聞思轉勝非由定力親能起二. 十地

云. 隨三惠等照法顯現故名明地問何故

十度五地修禪. 修三福業此地修定如

下當知. 又十一障中自當解釋

論. 四焰惠地至惠焰增故述曰. 卽除第六

識等中俱生身見等攝. 非謂一切. 至下當

知. 世親云. 能燒一切根本煩惱及隨煩惱

皆爲陸燼. 十地云. 不忘煩惱薪智火所燒

故. 以菩提分法爲惠者. 非皆是惠. 惠之焰

故. 從火喩爲名. 菩提分法如別章說

論. 五極難勝地至極難勝故述曰. 世親云.

知眞諦智是無分別. 知諸世間書論等智

是有分別. 此二相違應修令合. 能合難合

令相應故. 無性云. 眞俗諦智互相違返. 難

可引發令共相應. 此能和合令不相違. 以

前不如. 名極難勝非望後也. 然相應者. 謂

於眞觀爲俗令境相入名相應. 爲一念中

二智□起名相應. 今令一念二智□生名

下	欄

合亦得. 前四地中猶未能故. 又境同名相

應. 以前四地觀二諦境亦有差別. 此觀彼

境更無差別. 令眞俗智旣不相乖名相應

也. 前第二識中已有妨難. 如彼廣說. 知彼

二境無差別故. 故此眞如名無差別

論. 六現前地至令現前故述曰. 謂觀十二

諸緣起支. 有最勝智觀無染淨. 令現前故

名無分別. 七地成有. 八地成無. 世親等

同. 十地云. 般若波羅蜜多行有間. 大智現前

住

論. 七遠行地至二乘道故述曰. 世親等云.

此地於功用2得至究竟. 雖一切相不能

動搖. 而於無相猶名有行. 十地云. 善修無

相行功用究竟. 能過世間二乘出世間道

故. 此地出過世間二乘道者. 前六地中雖

有緣起染淨無二. 猶有所治細相現行障.

執有生滅流轉還滅相故. 未能空中起有

勝行. 今此地中遠離彼障. 亦能空中起有勝

行能治彼障. 二乘世間卽不能3是

論. 八不動地至不能動故 述曰. 相者有相.

用者功用無性云. 一切有相一切加行. 皆不

能動此地心故. 第七地雖一切相不能動

之不現行故. 然不自在任運而轉有加行

故猶有煩惱. 第八地中任運而轉. 不依加

行. 無功用故. 亦無煩惱. 七八二地之差別

也. 十地云. 報行純熟無相無間故名不動.

此地已去明知無相非有間也

論. 九善惠地至善說法故述曰. 無性云.

得最勝無□解. 於諸智中此爲最勝. 智卽

經數: 一八三○

經名: 成唯識論述記卷第十本

頁數: 五七六

上	欄

是惠故名善惠. 世親云. 此惠妙善故名善

惠. 無性云. 由法無□解自在了知一切法

句. 由義無□自在通達一切義理. 由辭無

□自在分別一切言辭. 由辨無□遍於十

方隨其所宜自在辨說. 於此地中. 最初證

得先未曾得無□解智故名善惠能遍

十方者. 十地云. 無□力說法成就利他行

故

論. 十法雲地至充滿法身故述曰. 無性云.

由得總緣一切1法智. 總緣一切契經等法

不離眞如. 此一切法共相境智譬如大雲.

陀羅尼門三摩地門猶如淨水. 智能藏彼

如雲含水. 有能生彼勝功能故. 又如大雲

覆隱虛空. 如是法智覆隱如空廣大無邊

惑智二障. 惑智二障此名粗重. 彼論又云.

又如大雲澍淸淨水充滿虛空. 如是法智

出生無量殊勝功德. 充滿所證所依身故.

世親云. 言充滿者是周遍義. 十地第一云.

得大法身具足自在名法雲地. 第十二云.

如雲身遍滿故除垢. 八相成道度衆生萌

芽故. 此地如是受法王位. 如王太子於諸

王子而得自在. 但由是處有微智障故不

自在. 對此障故說後佛地. 十地第十二說.

此地得受位者有十相. 一2主相. 大寶花

3王出. 二量相. 周圓如十阿僧祇百千三千

大千世界. 三勝相. 一切衆寶間錯莊嚴故. 四

地相. 過於一切世界境界故. 五因相. 出世

善根所生等. 皆如彼說. 又如懷孕在藏. 十

時菩薩亦爾. 彼說十位. 不能繁引. 瑜伽四

中	欄

十八等中皆廣釋行及德及名. 不能繁引.

此卽第一釋別名已. 如十地經

論. 如是十地至以爲自性述曰. 能證所證

以爲地體. 無性云. 法無我智分位名地. 以

眞如無分位智有分位. 所以智名地. 此論

總出地體義. 所證亦是地. 地是依持生長義

故. 四十七云. 由能攝持菩薩義故名地. 能

爲受用居處義故名住. 卽眞如等亦名爲

地. 能攝持故. 卽是實法爲假者所依等故

實法名地. 第二出體也

論. 與所修行至故名爲地述曰. 四十七以

能攝持菩薩義名地. 彼攝義卽是此依生

長義. 持者卽是依義. 卽通眞如正智. 皆能

生長爲依持故名地眞如何名令得生長.

今者不言如爲能生. 但言行是所生. 彼爲

增上緣. 行自從種子生故. 卽以勝功德與

行爲攝持功德名地. 此約果與因因地功

德是行之所得故然以假者總法爲能依.

別法功德爲地勝然今此文. 此卽第三解通

地名. 瓔珞經云. 持一切功德名地. 生成一

切因果名地. 無性云. 謂諸菩薩於此地中

修習現觀. 離過. 離貪. 修菩提分. 觀察諸

諦. 觀察緣起. 於無相中. 若有功用. 若無功

用. 得勝辨才. 逮眞灌頂. 除滅所知煩惱障

等. 故此修位有十地別. 何以地有十. 斷十

障. 修十相智. 證十眞如故. 乃至廣說彼地

地所修諸行. 不能煩引. 顯揚第三亦解. 小

別讀者知之

論. 十勝行者至波羅蜜多述曰. 第二解勝

下	欄

行. 於中有二. 初總擧十行. 卽波羅蜜多. 二

廣釋. 廣釋中有四. 至下當知. 初以十三門

辨釋

論. 施有三種至法施述曰. 對法第十二同.

與十八任持相攝故. 財是身任持. 無畏是心

任持. 法施是善法任持. 攝論第七. 施中以

法財無畏爲次第. 二本攝論皆言法資益

善根. 財益他身. 無畏資他心. 次第雖復不

同義意同此. 無性第七云. 施性中現有六

波羅蜜多. 財施無畏施法施所攝故對法

云. 施度是財施餘五無畏施. 一切六法施. 此

與世親金剛波若論相違. 彼云. 檀度攝於

六. 資生無畏法. 此中一二三. 是名修行住.

如次配釋. 七十八及三十九初. 以財法無

畏爲次. 卷下又說財無畏法爲次同此.

此等廣解相. 不能煩述. 然施財名財施.

施他不令豺狼等畏名無畏施. 法施可

知

論. 戒有三種至饒益有情戒述曰. 律儀戒

是善任持. 攝善法戒是菩提任持. 是彼因故.

饒益有情戒是大悲任持. 律者法律. 儀者儀

式. 無性云. 於不善能遠離防護受持. 故名

律儀. 此卽是戒. 故名律儀戒. 世親無性. 皆

言律儀戒是依持戒. 爲顯建立其餘二戒.

是故安住律儀戒者. 能建立攝善法戒. 集

諸佛法後. 得益有情無罪利益相. 七衆戒

是初體. 一切佛法是第二戒. 濟諸有情是第

三戒. 七十八云. 轉捨不善戒. 轉生善戒.

轉生利生戒. 義亦同此

經數: 一八三○

經名: 成唯識論述記卷第十本

頁數: 五七七

上	欄

論. 忍有三種至諦1察法忍述曰. 對法云.

耐怨害忍是不捨有情任持. 若不耐怨害.

便於彼怨是捨於彼. 安受苦忍是捨下劣

心任持. 心若下劣不能受苦故. 諦察法忍

是無生法忍任持. 世親同此. 無性云. 初忍是

諸有情成熟轉因. 安受苦忍是成佛因. 寒熱

等苦皆能忍受無退轉故. 諦察法忍是前二

忍所依止處. 堪任甚深廣大法故. 七十八名

同

論. 精進有三至利樂精進述曰. 攝論等皆

云. 一被甲精進. 卽解經中初有勢句. 對法

云. 善根方便任持. 七十八同. 攝論等云. 二加

行精進. 卽解經中次有勤句. 對法云善根圓

證任持. 七十八云. 轉生善法加行精進. 卽

與此同. 名體俱寬. 攝論等云. 無怯弱. 無

退轉. 無喜足. 卽經所說有勇堅猛不捨善

2□句. 世親攝論次第廣解稍好. 對法云. 饒

益有情精進. 卽善根無盡任持. 七十八同對

法及此處. 然對法及此論. 以二利爲度. 六

度皆有利生之說. 所以第三精進名饒益生.

卽初二精進攝五句盡. 攝善寬故. 是善根圓

證任持故. 方便. 若正證. 皆此攝故. 體寬而

名狹. 攝論但以自利爲精進度故. 三精進

無利生說. 以攝五句加行爲狹. 唯攝有

勤故. 攝善精進解經五句. 不同對法第十

二名狹體寬. 復異攝論名義俱狹. 由此論意

名義俱寬故. 利樂有情精進. 與對法同然

此三勤與四十二解同. 彼論初云. 被甲精

進. 勢與此同. 餘名無別. 然彼廣解. 瓔珞經

中	欄

云. 一起大誓心. 二方便進趣. 三勤化衆生.

不能繁述

論. 靜慮有三至辨事靜慮述曰. 攝論等同

安住者. 安住現法樂住故. 對法名無厭

倦任持. 無性云. 離3慢見等得淸淨故引

發者. 引六通故. 對法云諸所思事成滿任

持辨事者. 彼名成所作事. 義與此同. 依

此辨利有情事故. 以能止息飢儉等故. 對

法云御衆業任持. 名饒益有情靜慮. 從果

爲名. 今此中以定能起辨有情事功能立

稱. 四十三說. 一現法樂住. 從果爲名. 二能

引菩薩等持功德靜慮. 三饒益有情靜慮.

□義同此. 七十八亦同

論. 般若有三至俱空無分別惠述曰. 諸論

但明六種度故. 攝論等云以加行正智後

得爲三. 對法以緣世俗. 緣勝義. 緣有情

爲三. 從勝功德說. 意同攝論. 對法自解. 卽

合第十爲第六故. 所以俱通二利. 此論別

開理事二智各別明故. 第六自利. 第十通

也. 所以諸論不同. 第四十三云. 一證眞如

惠. 二五明處三聚中決定善巧惠. 三大悲相

應惠. 但明六度. 亦同對法. 雖諸文異義意

一也. 七十八同此. 瓔珞經云. 一照有諦. 二

照無諦. 三中道等一義諦

論. 方便善巧至拔濟方便善巧述曰. 攝論

第七解十地中. 方便度者. 謂以前六度所

集善根. 共諸有情. □心無上正等菩提. 故

世親云. 此由般若及與大悲. 以諸善根□

心無上菩提是般若. 作諸有情一切義利

下	欄

是大悲. 故無性云. 不捨生死而心涅槃. 大

悲故不捨生死. 般若故心涅槃. 四十九說.

如前所說. 十二行相方便善巧. 當知說名

方便善巧度. 十二行相者. 前四十五說. 合有

十二種方便善巧. 成熟佛法有六. 成熟有

情有六. 合名十二行相. 成熟佛法六爲般

若. 成熟有情六爲大悲. 如彼廣解. 對法十

四. 有四種方便善巧. 勘同異. 瓔珞有三. 一

進趣向果. 二巧會有4文. 三一切不捨不

受. 此中□向卽般若. 拔濟卽大悲

論. 願有二種至利樂他願述曰. 攝論說. 謂

發種種微妙大願. 引攝當來波羅蜜多殊勝

衆緣. 無性云. 心到彼岸緣. 爲利有情故.

及爲速證佛果涅槃. 世親云. 此願卽度. 名

爲願度. 願爲當來. 此是所爲. 第5七轉聲.

爲當來故發種種願四十九說. 如前五種

大願名波羅蜜多. 五大願者. 四十五說. 一發

心願. 謂初發菩提心. 二受生願. 願當來隨

順生諸善趣饒益有情. 三所行願. 無倒思

擇諸法. 願於境界修習無量等殊勝功德.

四正願. 願當來攝受一切菩提功德若總若

別. 五大願從正願所出. 此復有十種. 謂

供養無邊佛等. 此中初是菩提願. 餘利樂他

願爲利有情起此願故. 此中配屬如文可

知. 瓔珞有三. 一自行願. 二神通願. 三外化

願

論. 力有二種至修習力述曰. 攝論說. 由思

擇修習二力. 令前六度無間現行. 無性云.

此中且說二力. 其餘諸力亦攝在中. 思擇

經數: 一八三○

經名: 成唯識論述記卷第十本

頁數: 五七八

上	欄

諸法而修習故. 四十九云. 所有十力加行淸

淨. 名力波羅蜜多. 十力加行淸淨者. 此中何

者爲思擇爲修習. 此文義配可知. 瓔珞有

三. 一報通力. 二修定通力. 三變化通力

論. 智有二種至成就有情智述曰. 攝論云.

謂由前六成六妙智. 受用法樂. 成熟有情.

無性云. 由施等六成立此智. 復由此智成

立六種名受法樂. 由此妙智能正了知此

施戒等饒益有情. 世親云. 由般若波羅蜜

多無分別智自性1等故. 成立後得智. 復由

此智成立前六波羅蜜多. 由此自爲與同

法者受用法樂成熟有情. 四十九說. 於一

切法如實安立淸淨妙智. 名智波羅蜜. 當

知能取勝義惠名惠2波羅蜜. 能取世俗

惠名智波羅蜜. 有多復次後四度異門. 如

彼廣解. 雖四十九言於一切法妙智. 卽後

得智. 談體故一. 今此論等中論用故二. 不

相違也. 瓔珞有三. 一無相智. 二一切種智.

三變化智. 雖引此經未可爲證. 以後四

種卽第六體. 今但有二無有三也. 此中十

八. 或二十六. 於地前具幾. 乃至佛具幾. 初

施中財施. 攝後餘度何者. 乃至成熟有情智

攝前度何者. 皆如對法第十二抄解. 總是第

一列彼名也. 顯揚第三雖亦解十度. 無別

相故不繁引之

次第二出體者

論. 此十性者至三業爲性述曰. 卽以無貪

及相應思. 幷彼所發身語業爲體. 對法第

十一云. 施自體者. 謂身語意業. 然是三業

諸度通性故. 所以無無貪. 如三十九廣以

中	欄

九門解施. 三十九解施自性云. 謂諸菩薩

於自身財無所顧惜. 能施一切所應施

物. 無貪俱思. 及因此所發能施物身語二

業. 釋彼文者. 一解. 唯取三業. 同對法取

無貪俱思. 不取無貪故. 今解. 亦取無貪.

同此論文於財等不貪方能施故. 旣無別

解. 卽三種施體性皆同

論. 戒以受學至三業爲性述曰. 對法亦以

三業同此. 四十云. 律儀戒以七衆別解脫

戒在家出家戒爲體. 卽唯二業. 攝善法戒

者. 謂諸菩薩受律儀後. 一切爲大菩提由

身語意積集諸善爲體. 卽通三業. 饒益有

情戒略有十一種. 如彼廣解. 亦通三業. 此

中總論故. 以三業爲性. 以受時學時三業

爲性故. 然菩薩戒自息惡戒. 是何戒攝. 今

欲爲3前別故. 所以且說七衆. 其實菩薩

戒. 亦得是律儀戒. 菩薩戒有意業. 此中論

色爲律儀體. 所以不說. 攝善戒寬故. 卽令

入攝善戒中故. 論實4亦得. 若爾菩薩戒有

支無支. 如色法不. 如別抄會. 文殊所問經

菩薩有五篇戒. 是出世間戒若心分別男女

非男女等是波羅夷. 以三業乃至於樹葉

欲取. 犯僧伽婆尸沙. 若剔毛剪爪如初月.

犯偸蘭遮. 如是廣說. 然菩薩地四波羅夷復

與此別. 如第四十四十一四十二半廣以

九門解之

論忍以無嗔至三業爲性述曰. 對法但以

三業爲性. 是通性故. 謂三種忍通以三業

爲性. 故不別出. 四十二說. 云何名忍. 自無

下	欄

憤勃. 不報他怨. 亦不隨眠流注相續. 故名

爲忍. 是名菩薩耐怨害忍等. 彼廣明此相.

耐怨害忍以無嗔及所起三業爲性. 彼卷又

云. 遇世法處苦有九種. 謂衰毁譏苦壞

法壞盡法盡老法老病法病死法死. 若別

若總. 不由此緣精進懈廢等. 乃至常勤修

習. 無變易意. 無雜染心. 是名菩薩安受苦

忍. 故此以精進及彼所起三業爲性. 彼卷

又云. 云何菩薩法思勝解忍. 謂諸菩薩於一

切法能正思惟. 由善觀察勝覺惠故. 能於

八事生勝解處. 善安勝解故. 故諦察法忍.

以審惠爲性. 彼不言此有三業. 若定道

俱色可名三業. 正與此同. 如四十二以九

門分別

論. 精進以勤至三業爲性述曰. 對法但以

三業爲性. 從諸度通相出體. 四十二云□

甲等. 如前說皆通三業精進爲體. 亦如彼

以九門解

論. 靜慮但以等持爲性述曰. 等持者是三

摩地. 卽定數. 不通散有不說三業. 對法

云. 起三業自在用時所有一切種心□安

住. 四十三云. 卽妙善世出世靜慮自性. 彼三

相雖別. 皆以靜慮爲體. 然二種行相別如

前卷. 廣九門亦如彼

論. 後五皆以至後得知故述曰. 對法及四

十三等. 同以世出世間加行正智後得爲

性. 下文亦言. 十度皆通有漏無漏. 此依實

義. 攝大乘等七解十地中說同此. 但依勝

法出後五體. 非爲盡理. 彼云. 後五應知

經數: 一八三○

經名: 成唯識論述記卷第十本

頁數: 五七九

上	欄

般若無分別智後得智攝世親無性皆解云.

若說十種度. 卽無分別智. 是般若波羅蜜多.

方便等四後得智攝. 若說六度. 二智皆第六

攝. 故分後五二智爲性

論. 有義第八至爲自性故述曰. 餘義無諍.

唯願不以惠爲自性. 卽以欲勝解及信三

爲性. 願以三法爲自性故. 說是後得智

者. 唯後得智中起故初五度則不然. 攝大乘

等說. 或欲勝解爲願體. 或信勝解爲願. 今

合言之故云以三法爲體

論. 此說自性至功德爲性述曰. 如前所說

剋性爲體. 若幷眷屬一切功德爲性. 眷屬

出體故. 總以五蘊爲十度體卽是第二出

體性也

論. 此十相者至波羅蜜多述曰. 第三明相.

云何名相. 卽成波羅蜜多之相貌. 具此七

義方名度故. 闕者卽非

論. 一安住最勝至一切事業述曰. 一切事

業者. 謂隨順度所有事業. 皆應行之成滿

度故. 攝論有六. 除初種姓. 卽菩提心中攝

故. 然無性引頌亦似證有初種姓云.  麟角

喩無有六波羅蜜多. 唯我最勝尊. 上品到彼

岸. 然對法第十一. 六度相中有五. 安住菩

薩種姓. 菩提心爲依止. 以悲導心. 捨一切

時. 所有三業. 卽有五義名六度相. 然顯揚

第三亦有六義成度然別於攝論不能煩

引唯此論中具包諸論

論. 五巧便最勝至二障間雜述曰. 無相智

所攝受者. 卽第六不執三輪淸淨等. □向

中	欄

最勝中與第二別者. 彼有道心未必一切

□向菩提. 此乃□向. 淸淨勝中爲離二障

行於度也. 不爲彼雜. 謂三時無悔等

論若非此七至非倒彼岸述曰. 總結. 由七

所攝名度. 不爾卽非

論. 由斯施等至四句分別述曰. 有是非

故. 一一皆應四句分別. 此一一自望. 卽種

類福爲四句. 謂施非度. 不心菩提等. 是度

非施. 隨喜施等. 亦度亦施等可知. 若不

約種類福. 次第修者. 施爲三句. 無是波羅

蜜非施故. 餘五度得爲四句. 前有施度得

爲句故. 若非次第者. 皆得爲四句. 此中

有三爾四句

論. 此但有十至無增減故述曰. 第四不增

義門. 初總解. 約地斷障證如釋可解. 障者

卽十地十無明等障. 對法十二云. 所知障等

皆度所治. 各依□吝犯戒憎□懈怠散亂

惡惠等障故. 就惡惠中復分爲後四. 故總

名爲障. 離惡惠爲五名爲十障者非也. 下

文自別出六障故

論. 復次前六至相違障故述曰. 下次明說

六所以有六義. 初明治六障. 對法攝論所

治皆說六1蔽. 卽是六種相違障也. 又如攝

大乘. 說不發趣因等. 以上所言說十所以.

一十地修行故. 二治十障故. 三證十眞如

故. 此約十地爲論. 下依六說十. 謂□吝

犯戒嗔□懈怠散亂惡惠. 四治相違障故

論. 漸次修行諸佛法故述曰. 五也. 攝大乘

說. 前四不散動因. 2令所治無散故. 第五不

下	欄

散動成熟. 令不散動3得圓滿故. 第六依此

得如實覺. 能於所緣正遍知故言佛法者.

謂十力等. 修謂成辨

論. 漸次成熟諸有情故述曰. 六也. 攝大乘

說. 由施能攝受. 由戒能不害不生惱. 由

忍雖遭苦能受. 由勤助彼所作. 由定心未

定者令定. 由惠已定者令解脫等

論. 此如餘論廣說應知述曰. 此後三因. 如

餘攝論廣說. 應知

論. 又施等三至唯有此二述曰. 七也. 謂施

等前三對法第十一說. 是諸菩薩增上生道.

後三決定勝道. 增上生道中施能感大財. 戒

感大體. 忍感眷屬. 持戒生善趣中得尊貴

身故. 能行忍者. 一切有情咸歸附故. 決定

勝道中. 精進能伏煩惱. 修善方便. 靜慮能

熟有情方便. 依此發通熟有情故. 惠是

成熟佛法方便. 由有惠故佛法成熟. 諸菩

薩道唯有此二. 若闕一種道不成故

論. 又前三種至諸煩惱故述曰. 八也. 七十

八解深密等說. 二因緣故六度無增減. 一

饒益有情. 謂前三. 由施故. 攝受資財饒益

4於彼. 由戒故. 不行損惱害等饒益有情.

由忍故. 彼爲損害等堪能忍受. 此三皆通

有饒益故. 二對治煩惱. 謂後三. 由精進

故. 雖未永伏煩惱永害隨眠. 而能勇猛修

諸善品. 彼諸煩惱不能傾動善品加行. 卽

是此云雖未伏滅等. 乃至諸善加行. 由靜

慮故. 永伏煩惱由般若故. 永害隨眠. 卽

是此中永伏滅義此中若加行. 若正滅. 皆對

經數: 一八三○

經名: 成唯識論述記卷第十本

頁數: 五八○

上	欄

治諸煩惱. 對法十一亦有此解

論. 又由施等至不增不減述曰. 第九因也.

對法論說. 由諸菩薩爲□住涅槃故. 於生

死中攝增上生. 爲□住生死故. 卽於生

死而不染汚. 是故前三是得增上生方便.

故此論名不住涅槃. 後三是不染汚方便. 所

以論言不住生死. 不染方便者. 彼自釋云. 由

勤故修對治. 由定故伏煩惱. 由惠故永害

隨眠由此不住涅槃生死. 故此六爲無住

處涅槃資糧. 此涅槃者謂眞如. 此六爲彼資

糧. 前三悲故不住涅槃. 後三惠故不住生

死. 四十九說. 三學攝故不增不減六也. 前

四是戒學. 後二是二學. 如下當知. 總由如

是論有九種. 別義一種合十義故. 前之六

度無減無增

前六旣爾. 後四如何

論. 後唯四者至不增減故述曰. 此總文也

云何助六

論. 方便善巧助施等三述曰. 七十八解深

密等說. 於前三種波羅蜜多所攝有情. 以

諸攝事方便善巧. 而攝受之. 安置善品. 是

故我說方便善巧爲施等助. 謂攝事中布施

等. 卽此施等行相. 相順攝益於彼. 故云助

也

論. 願助精進述曰. 彼文又說. 若諸菩薩於

現法中煩惱多故. 於修無間無有堪能. 由

羸劣意樂故. 下界勝解故. 於內心住無有

堪能. 乃至爲未來煩惱輕微. 心生正願. 如

是名願. 由此願故. 煩惱微薄能修精進. 故

中	欄

說願助精進

論. 力助靜慮述曰. 彼經又說. 若諸菩薩.

親近善士. 聰聞正法. 如理作意1爲因緣

故. 轉劣意樂成勝意樂. 亦得上界勝解. 名

力波羅蜜多. 由此力故. 於內心住有所堪

能. 故說力度爲定度助

論. 智助般若至廣說應知述曰. 彼經又說.

若諸菩薩. 已能聞緣. 善修習故. 能發靜慮.

如是名智. 由此智故. 堪能引發出世間

惠. 故說智爲惠助令修滿故者. 謂後四

助前六令修滿. 前六不爲後四所助不

名滿故. 理如上說. 故此中指如解深2密.

中邊第一說十度十障. 頌云. 障富貴善趣.

不捨諸有情. 於失德減增. 令趣入解脫.

障施等諸善. 無盡亦無間. 所作善決定. 受

用法成就. 故十種度不增不減

第五次第門

論. 十次第者至持淨前前述曰. 第一解. 謂

由前前引發後後. 七十八解深密對法十

一攝論等說. 由布施等故. 引生戒忍等. 廣

如彼說. 易故不言第二解. 及由後後持

淨前前. 對法論說. 謂戒能持施. 乃至惠能持

定. 謂由具尸羅施得淸淨. 所以者何. 由

行布施攝益有情. 由持戒故不爲惱害.

乃至如伽他說. 無有靜慮而不因惠. 廣如

彼說

論. 又前前粗至次第如是述曰. 第三解. 對

法論說. 於諸行中施行最粗. 戒細於施. 故

次建立. 乃至一切行中惠爲最細. 故最後立.

下	欄

此三解中初一解. 深*密瑜伽攝論同. 餘二

解唯此論有. 對法同之. 四十九有三解. 初

二同此. 謂治障生起. 生起卽粗細故. 第三

異熟. 如彼廣解

自下六釋名者

論. 釋總別名如餘處說述曰. 七十八解深

*密等解總名云. 何緣此等名波羅蜜多. 由

五緣故. 一者無染著. 不染著波羅蜜相違

事也. 二無顧戀. 謂此六度諸果異熟. 及報

恩中心無繫縛. 三無罪. 謂於六度無間雜

法. 離非方便行. 四無分別. 不如言辭執

著自相. 五正□向. 謂以所行度□心大菩

提. 攝大乘說. 於世間二乘施等最勝. 能得

彼岸故. 通言波羅蜜多. 對法十一說. 由十

二最勝相應故. 名波羅蜜多. 一廣大. 不心

世樂. 又最上故. 二長時. 三劫積集故. 三所

爲. 爲利生故. 四無盡. □向大菩提究竟無

盡故. 五無間. 自他平等令他速圓滿施等

故. 六無難. 隨喜他施等令自行速圓滿故.

七大自在. 由得虛空藏等定. 令施等速滿

故. 八攝受. 無分別智所攝受. 九發起. 謂解

行地中上中品忍位所行施等. 十證得. 初地

所行施等. 十一等流. 餘八地所行施等. 十二

圓滿. 謂十地及如來所有施等. 卽菩薩滿. 如

來圓也. 若闕一種非波羅蜜多. 最勝所至.

最勝所作. 故名波羅蜜多. 波羅. 所至義. 或

所作義. 蜜多. 能至能作義. 彼論又說. 到所

知彼岸名波羅蜜多. 安住佛性故. 又波羅.

是所知彼岸義. 蜜多. 是到義又解濟度自

他最極災橫故名波羅蜜多. 合六解總名